《和李白浔阳紫极宫感秋》
宋代·谢枋得

雨歇月明松，天碧光入竹。
好怀一时开，乾坤清可掬。
相携尘外一，此乐岂我独。
扫开松上云，恐有鹤来宿。
爽气逼斗牛，何待蜀仙卜。
独怜天心劳，千岁几剥复。
沧海有红尘，不见虚舟覆。
问讯安期生，何年枣当熟。

作者简介：谢枋得(1226～1289年)：南宋进士，江西信州弋阳人，字君直，号叠山，别号依斋，担任六部侍郎，聪明过人，文章奇绝；学通“六经”，淹贯百家，带领义军在江东抗元，被俘不屈，在北京殉国，作品收录在《叠山集》。